**Miska Kukkonen** (s. 19. kesäkuuta 2000 Jokioinen) on suomalainen jääkiekkopuolustaja, joka pelaa SM-liigajoukkue KooKoossa. Hän laukoo oikealta.

Ura
---

### Seuraura

Kukkonen on Forssan Palloseuran kasvatti. Hän oli kaudella 2014–2015 joukkueensa tehokkain puolustaja sekä C-nuorten Mestiskarsinnoissa tehoilla 2+8=10 että C-nuorten Mestiksessä tehoilla 7+3=10. Kukkonen voitti myös koko C-nuorten Suomi-sarjan puolustajien piste- ja syöttöpörssin tehoilla 9+19=28. Kaudeksi 2016–2017 hän siirtyi Tampereen Ilveksen junioreihin. Kukkonen murtautui jo 16-vuotiaana seuran A-nuoriin. Syyskausi 2017–2018 hänellä meni pilalle loukkaantumisen vuoksi.

Buffalo Sabres varasi Kukkosen viidennellä kierroksella 125. pelaajana NHL:n varaustilaisuudessa 2018. Ennen tätä, toukokuussa 2018 hän teki 2+1-vuotisen SM-liigasopimuksen Tapparan kanssa. Kukkonen aloitti kauden 2018–2019 seuran A-nuorissa. Lokakuussa Tappara lainasi hänet toistaiseksi voimassa olevalla sopimuksella Mestis-joukkue KeuPa HT:hen, mutta Kukkosen lainapesti jäi sillä erää kuitenkin yhden ottelun mittaiseksi. Hän sai Tapparassa tililleen ensimmäisen SM-liigaottelunsa 18. joulukuuta 2018 Pelicansia vastaan. Kukkoselle avautui paikka joukkueen puolustuksesta Veli-Matti Vittasmäen ja Tuukka Mäntylän loukkaantumisen sekä Toni Utusen nuorten maajoukkuekutsun myötä. Hänet merkittiin Tapparan seitsemänneksi puolustajaksi, mutta Kukkonen jäi lopulta kuitenkin ilman peliaikaa. Hän sai Tapparassa tililleen kolme ottelua jääden ilman peliaikaa.

Tammikuussa 2019 Kukkonen jätti Tapparan ja siirtyi kevääseen 2021 asti ulottuvalla sopimuksella Rauman Lukkoon. Hän sai joukkueessa ensimmäiset peliaikansa SM-liigassa heti debyytissään 12. tammikuuta 2019 vieraissa Oulun Kärppiä vastaan. Kukkonen merkittiin Lukon kakkospuolustajapariin Tarmo Reunasen viereen. Hän sai ottelussa jääaikaa 13.31 minuuttia. Kukkonen pelasi Lukossa kaikkiaan seitsemän runkosarja- ja kuusi playoff-ottelua tehden yhden syöttöpisteen. Kaudella 2019–2020 hän pelasi SM-liigassa 19 runkosarjaottelua tehden kaksi syöttöpistettä. Kukkosen kausi päättyi kuitenkin leikkaushoitoa vaatiseen vammaan tammikuussa 2020. Hänen kuntoutumisajakseen arvioitiin jopa 4–6 kuukautta. Kausi 2020–2021 oli Kukkosen ensimmäinen kokonainen ja ehjä SM-liigassa. Hän pelasi 50 runkosarjaottelua tehopistein 1+9=10 ja kuusi playoff-ottelua tehden yhden syöttöpisteen. Kukkonen teki liigauransa avausmaalin 14. tammikuuta 2021 vieraissa Oulun Kärppiä vastaan. Sakari Palsola valitsi hänet ottelun Alumnien tähtien kakkostähdeksi. Pudotuspeleissä Kukkosen rooli jäi hieman pienemmäksi ja hän pelasi Lukon 11:stä ottelusta kuudessa. Kukkonen voitti kauden päätteeksi Suomen-mestaruuden. Toukokuussa 2021 hän teki Lukon kanssa vuoden mittaisen jatkosopimuksen. Kaudella 2021–2022, syyskuussa 2021 Kukkonen joutui yli kuukaudeksi sivuun loukkaantumisen vuoksi ja hän palasi kaukaloihin marraskuun maaottelutauon jälkeen.

Kaudeksi 2022–2023 Kukkonen siirtyi 1+1-vuotisella sopimuksella KooKoohon. Hän jakoi joukkueen sisäisen tehotilaston voiton Axel Ottossonin kanssa lukemalla +8. 16. joulukuuta 2022 pelatussa ottelussa Turun Palloseuraa vastaan Kukkonen taklasi Kasper Koskista päähän. Koskinen oli luistelemassa Kukkosen ohi, mutta Kukkonen nostaa kyynärpäätään kohti Koskisen päätä osuen siihen. Kukkonen sai ottelussa 5+20 minuutin ottelurangaistuksen päähän kohdistuneesta taklauksesta. Hänet asetettiin tilanteesta peräti kahdeksan ottelun mittaiseen pelikieltoon, jota ankaroittaa kolmella ottelulla Kukkosen aiempi kurinpitohistoria. Huhtikuussa 2023 KooKoo käytti hänen sopimuksessaan olleen option ja teki vuoden mittaisen jatkoopimuksen Kukkosen kanssa. Kaudella 2023–2024 hän teki SM-liigan yhden kauden piste-ennätyksensä tehoilla 4+7=11.

### Maajoukkueura

Kukkonen pelasi World U-17 Hockey Challengessa vuonna 2016. Hän edusti myös Suomen alle 16-vuotiaiden maajoukkuetta Norjan Lillehammerissa pelatuissa nuorten olympialaisissa 2016. Yhteensä Kukkonen on pelannut kolme nuorten ja 21 poikien maaottelua.

Kukkonen valittiin Pohjola-leirin arvokkaimmaksi pelaajaksi ja tähdistökentälliseen vuonna 2015.

Pelityyli
---------

Kukkonen on kuvaillut itseään kiekolliseksi ja jämäkäksi puolustajaksi ja maininnut haluavansa kehittyä Dustin Byfuglienin kaltaiseksi pelaajaksi. Hänen aiemman seuransa Lukon urheilutoimenjohtaja Kalle Sahlstedtin mukaan Kukkonen on herra puolustusalueella. Sahlstedtin mukaan hänen vahvuuksiaan ovat kova ja hyvä taklaaminen sekä maalineduspeli sekä mainitsee hänen kehityskohteikseen varmuuden ja kiekollisen pelin.

Tilastot
--------

|   |   | Runkosarja |   | Pudotuspelit |   | Palkinnot |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   |
| 2016–2017 | Ilves | A-SM | 24 | 1 | 7 | 8 | 44 | 3 | 0 | 0 | 0 | 2 |
| 2017–2018 | Ilves | A-SM | 12 | 2 | 2 | 4 | 33 | – | – | – | – | – |
| 2018–2019 | Tappara | A-SM | 29 | 2 | 6 | 8 | 46 | – | – | – | – | – |
|  | Tappara | SM-liiga | 3 | 0 | 0 | 0 | 0 | – | – | – | – | – |
|  | KeuPa HT | Mestis | 1 | 0 | 0 | 0 | 0 | – | – | – | – | – |
|  | LeKi | Mestis | 1 | 0 | 0 | 0 | 12 | – | – | – | – | – |
|  | Lukko | A-SM | 4 | 0 | 0 | 0 | 6 | – | – | – | – | – |
|  | Lukko | SM-liiga | 7 | 0 | 1 | 1 | 2 | 6 | 0 | 0 | 0 | 2 |
| 2019–2020 | Lukko | A-SM | 4 | 0 | 2 | 2 | 2 | – | – | – | – | – |
|  | Lukko | SM-liiga | 19 | 0 | 2 | 2 | 20 | – | – | – | – | – |
| 2020–2021 | Lukko | SM-liiga | 51 | 1 | 9 | 10 | 54 | 6 | 0 | 1 | 1 | 2 | Kanada-malja |
| 2021–2022 | Lukko | SM-liiga | 34 | 1 | 1 | 2 | 24 | 7 | 1 | 1 | 2 | 6 |
| 2022–2023 | KooKoo | SM-liiga | 42 | 1 | 8 | 9 | 55 | 6 | 0 | 0 | 0 | 2 |
| 2023–2024 | KooKoo | SM-liiga | 55 | 4 | 7 | 11 | 53 | – | – | – | – | – |
| 6 kautta | yhteensä | SM-liiga | 211 | 7 | 28 | 35 | 208 | 25 | 1 | 2 | 3 | 12 |
| 1 kausi | yhteensä | Mestis | 2 | 0 | 0 | 0 | 12 | – | – | – | – | – |

Lähteet
-------

* Miska Kukkonen The Internet Hockey Databasessa (englanniksi)
* Miska Kukkonen Eurohockey-sivustolla (englanniksi)
* Miska Kukkonen *Elite Prospects*. Everysport Media Group AB.  (englanniksi)

### Viitteet

1. 1 2 3  Yhden vuoden jatkosopimus Miska Kukkoselle – "Raumalla on hyvä meininki" *raumanlukko.fi*.  24.5.2021. Rauman Lukko Oy. Viitattu 2.7.2021.
2. 1 2 3 4 5 6 7  Miska Kukkonen *Elite Prospects*. Everysport Media Group AB.  (englanniksi)
3. ↑  Elite Prospects - FoPS U16 *eliteprospects.com*. Everysport Media Group AB. Viitattu 4.4.2019. (englanniksi)
4. ↑  Elite Prospects - U16 Suomi-sarja Stats 2014-2015 *eliteprospects.com*. Everysport Media Group AB. Viitattu 4.4.2019. (englanniksi)
5. ↑  Rajamäki, Toni: NHL Draft 2018: Kuparin ja Kotkaniemen jälkeen taso laskee  27.1.2018. Faneille.com. Viitattu 18.12.2018.
6. ↑  Konkarivahti Bäckströmin liigaura jatkuu Tapparassa − nuorille lupauksille myös sopimuksia *Jatkoaika.com*.  22.5.2018. Jatkoaika r.y. Viitattu 18.12.2018.
7. ↑  Piilemä, Markku: NHL-varaus Miska Kukkonen Tapparasta KeuPa HT:n puolustukseen *suurkeuruu.fi*.  16.10.2018. Sanoma Media Finland Oy. Viitattu 18.12.2018.
8. ↑  Perkiö, Jari: Tappara marssittaa jäälle liigadebytantin, kolme vakiopuolustajaa sivussa – Ilves joutuu vierasottelussaan pahaan paikkaan *aamulehti.fi*.  18.12.2018. Alma Media Suomi Oy. Viitattu 18.12.2018.
9. ↑  Tappara - Pelicans, 18.12.2018 *liiga.fi*.  18.12.2018. Jääkiekon SM-liiga Oy. Viitattu 18.12.2018.
10. ↑  Tappara - Pelicans, 18.12.2018 *liiga.fi*.  18.12.2018. Jääkiekon SM-liiga Oy. Viitattu 18.12.2018.
11. ↑  Puolustaja Miska Kukkonen Rauman Lukkoon *raumanlukko.fi*.  9.1.2019. Rauman Lukko Oy. Viitattu 9.1.2019.
12. ↑  Kärpät - Lukko, 12.1.2019 *liiga.fi*.  12.1.2019. Jääkiekon SM-liiga Oy. Viitattu 2.7.2021.
13. ↑  Kärpät - Lukko, 12.1.2019 *liiga.fi*.  12.1.2019. Jääkiekon SM-liiga Oy. Viitattu 13.1.2019.
14. ↑  Katsaus sairastuvalle ja arvioitu paluu , vko *twitter.com*.  13.1.2020. Rauman Lukko Oy. Viitattu 6.4.2024.
15. ↑  Kärpät - Lukko, 14.1.2021 *liiga.fi*.  14.1.2021. Jääkiekon SM-liiga Oy. Viitattu 14.1.2021.
16. ↑  Hurmerinta, Eero: Sebastian Repo sivussa kuukauden − myös kahdelle muulle Lukko-pelaajalle sairauslomaa *Jatkoaika.com*.  27.9.2021. Jatkoaika r.y. Viitattu 19.5.2022.
17. ↑  Miska Kukkonen jämäköittämään KooKoon puolustuskalustoa *Jatkoaika.com*.  10.5.2022. Jatkoaika r.y. Viitattu 19.5.2022.
18. ↑  Elite Prospects - KooKoo *eliteprospects.com*. Everysport Media Group AB. Viitattu 12.5.2023. (englanniksi)
19. ↑  Seppä, Lassi: Miska Kukkoselle kahdeksan ottelua pelikieltoa päähän kohdistuneesta taklauksesta *Jatkoaika.com*.  17.12.2022. Jatkoaika r.y. Viitattu 12.5.2023.
20. ↑  Miska Kukkonen jatkaa Kouvolassa *kookoo.fi*.  21.4.2023. KooKoo Hockey Oy. Viitattu 12.5.2023.
21. ↑  Järvinen, Antti: Jokioisten NHL-varaus tähyää pelipaikkaa Tapparasta *seutu-sanomat.fi*.  4.12.2018. Hämeen Media Oy. Viitattu 18.12.2018.

KooKoo – SM-liiga
1 Niskanen |
2 Ahonen |
3 Väisänen |
4 Liikonen |
6 Lehtivuori (**A**) |
7 Jurmo |
8 Nurmi |
10 Aaltonen |
11 Emanuelsson |
12 Leskinen |
13 Paajanen (**C**) |
14 Suuronen (**A**) |
17 Gröndahl |
18 Ottosson |
19 Heinonen |
20 Valkeejärvi |
22 Molin |
23 Engberg |
24 Teräväinen |
27 Tardif |
29 Koblížek |
31 Malík |
32 Setänen |
37 Bouramman |
43 Kukkonen |
45 D’Astous |
46 Török |
49 Barton |
74 Korhonen |
75 Ilomäki |
91 Andersson |
-- Vopravil  

Valmentajat Salo – Grönvall – Helenius – Satosaari – Juppo